Cristi e în Grecia şi îţi arată cum te poţi distra acolo, chiar dacă e pandemie.
Dacă mergi în vacanţă în Grecia să ştii că nu îţi mai umpli tu farfuriile, chiar dacă e bufet suedez. Şezlongurile de pe plajă sunt aşezate la o distanţă de 3 metri. Nu eşti obligat să porţi mască, iar copiii se pot distra la locul de joacă.
N-ai reuşit să ajungi în vacanţă în Grecia şi te întrebi cum este acolo, în plină pandemie? Cristi se distrează de aproape o săptămână pe o plajă elenă şi îţi spune că lucrurile nu diferă mult faţă de anul trecut. Te poţi bucura de vacanţă fără să fii obligat să porţi mască, chiar dacă toţi angajaţii hotelurilor şi restaurantelor au mască şi mănuşi. Locurile de joacă pentru copii sunt deschise, iar tu ai mai mult loc pe plajă, pentru că sunt mai puţini turişti. Cristi Costea, turist român în Grecia: “Singura regulă care ni sa comunicat la recepţie a fost să nu stăm mai mult de patru persoane la masă, dar asta nu este impusă. Iar regulile sunt cele obişnuite, pe care le găsim şi în România.““Fiecare client primeşte un şezlong, în momentul în care face chek-in. Şi păstrează acel şezlong, de fapt, o umbrelă şi două şezlonguri, şi păstrează acea umbrelă şi cele două şezlonguri pe tot sejurul.(…) Foarte puţini clienţi pe plajă", mai povestește el.